《与雪如露坐看月遂过前涧观瀑布》
清代·叶元吉

空山坐遥夜，满目生幽情。邻家已闭户，人静山沈沈。

惊寒吠狂犬，涧谷声相应。却疑远客来，自启柴门迎。

门启月光入，照见南枝春。悠然写生意，不见氛埃生。

夜山寒亦睡，兀兀唤不醒。飞流溅襟袖，匹练当桥横。

支筇聊散步，履蹈音微腾。踏林碎寒玉，落叶乾有声。

人境并怛化，顾视都幽情。转厌尘市中，扰扰无时宁。

作者简介：叶元吉，字子谦，怀宁人。有《怀园诗钞》。